Diari Oficial de la Generalitat Valenciana


Sumari del DOGV 8327, del 28-06-2018 (2018/6333)

Resolució de 26 de juny de 2018, de la Sotssecretaria de la Conselleria de Justícia, Administració Pública, Reformes Democràtiques i Llibertats Públiques, per la qual es sotmet al tràmit d'audiència i informació pública l'Avantprojecte de llei de modificació de la Llei 5/2012, de 15 d'octubre, de la Generalitat, d'unions de fet formalitzades de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6333


Data del document
:   26-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * cooperació administrativa

Resolució de 26 de juny de 2018, de la Sotssecretaria de la Conselleria de Justícia, Administració Pública, Reformes Democràtiques i Llibertats Públiques, per la qual es sotmet al tràmit d'audiència i informació pública l'Avantprojecte de llei de modificació de la Llei 5/2012, de 15 d'octubre, de la Generalitat, d'unions de fet formalitzades de la Comunitat Valenciana. [2018/6333]  
  
D'acord amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, en l'article 43 de la Llei 5/1983, de 30 de desembre, del Consell, en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius, resolc:  
  
Sotmetre al tràmit d'audiència i informació pública l'avantprojecte de modificació de la Llei 5/2012, de 15 d'octubre, de la Generalitat, d'unions de fet formalitzades de la Comunitat Valenciana.  
Per mitjà d'aquest tràmit, poden formular al·legacions al text de l'avantprojecte de llei les persones potencialment afectades en els seus drets i interessos legítims i fer aportacions addicionals qualsevol altra persona o entitat.  
El termini per a la presentació d'observacions serà de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableixen les disposicions mencionades.  
Llocs d'exposició:  
- Adreça d'internet:   
http://www.justicia.gva.es/es/normativa-en-tramite  
- Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, c/ de la Democràcia, 77, torre 4, 46797 València, en horari de 09.00 a 14.00 h, de dilluns a divendres.  
Les al·legacions, suggeriments o observacions efectuades per les persones o entitats que es consideren interessades han de formular-se per escrit dirigit a la sotssecretària, presentant-se per Registre d'entrada de la Conselleria de Justícia, Administració Pública, Reformes Democràtiques i Llibertats Públiques, sense perjuí del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: njavo@phg.rf, indicant en l'assumpte: aportacions a l'avantprojecte de Llei de modificació de la Llei 5/2012, de 15 d'octubre, de la Generalitat, d'unions de fet formalitzades de la Comunitat Valenciana.  
  
En ambdós casos, es farà constar el nom i cognoms o raó social, la direcció i el DNI, NIE o NIF de la persona o entitat que presente al·legacions.  
Per a l'adequada interpretació, valoració i, si és procedent, incorporació de les aportacions, s'hauria d'especificar l'article i l'apartat de l'avantprojecte a què es refereixen, la modificació que es proposa i les raons en què se sustenta. Es recomana, així mateix, acompanyar una proposta de redacció alternativa.  
  
València, 26 de juny de 2018.- La sotssecretària: Bárbara López Ramón.